Waterberg Lodge | LekkeSlaap
Waterberg Lodge: Hooffoto's
Waterberg Lodge: Luxury Rooms
Adres: D100 Mabula-distrik, Bela-Bela, 0480, Limpopo
Waterberg Lodge is deel van Zebula Gholflandgoed. Dit is in 'n stil hoek van die reservaat geleë en waarborg sodoende 'n onverstoorde bosveld-ervaring aan gaste.
Die lodge beskik oor 16 pragtig versierde kamers met 'n rustige, ontspanne atmosfeer waar jy weer bietjie kan mens word. Elke kamer het 'n gemaklike koninggrootte-bed wat in 2 enkelbeddens omskep kan word en 'n elegante en suite-badkamer met 'n bad en stort. Geriewe in die kamer sluit 'n platskerm-TV met sekere DStv-kanale, afstandbeheerde lugversorging, digitale kluis, haardroër, kroegie en koffie- en teemaakgeriewe in. Geniet die uitsig oor die plat vlaktes en bokke wat wei teen die agtergrond van die majestueuse Waterberge vanaf jou privaat dek of balkon.
Ons het ook 'n restaurant, kroeg, konferensiesaal, Jacuzzi en randvloeiswembad op die perseel. Gaste kan 'n Suid-Afrikaanse aandete-braai geniet in ons boma, of smul aan smaaklike etes wat in ons stylvolle restaurant bedien word. Jy kan jou eie wyn kies uit ons dekadente wynkelder, wat uitstekende Suid-Afrikaanse wynsoorte bied.
Gaste kan ook 'n verskeidenheid aktiwiteite en dienste geniet wat aangebied word deur die Zebula Gholflandgoed. Gaste kan gholf speel, 'n wildrit onderneem of gaan stap, 'n lewendige ontmoeting met ons olifante, groot katspesies en reptiele ervaar, of gaan vir 'n bederfsessie by die Zebu Spa.
D100 Mabula-distrik, Bela-Bela, 0480, Limpopo
https://d288tngog90ix0.cloudfront.net/AAEAAQAAAAAAAAAAAAAAJGI5ZDZiYWRkLTQ2NmUtNDFjZi1iNTlkLTE1ODU1Y2E2YmNiMg?w=1440&h=960&fit=crop&auto=format Vanaf R3 120 per nag (vir 2 persone) D100 Mabula District Bela Bela 0480 Limpopo 086 999 0018 14:00-19:00 10:00 -24.749296573805 27.966246245521